ปธ.เฟดนิวยอร์กคาดเฟดอาจขึ้นดอกเบี้ยปีนี้
ปธ.เฟดสาขานิวยอร์กคาดเฟดอาจขึ้นดอกเบี้ยปีนี้ แม้แนวโน้มเศรษฐกิจโลกไม่แน่นอน
1 ส.ค. 2559

นายวิลเลียม ดัดลีย์ ประธานธนาคารกลางสหรัฐ (เฟด) สาขานิวยอร์ก เปิดเผยว่า แม้ว่าเขาจะมีความระมัดระวังในการแสดงความคิดเห็นเกี่ยวกับการปรับขึ้นอัตราดอกเบี้ย เมื่อพิจารณาจากความไม่แน่นอนของแนวโน้มเศรษฐกิจโลกแล้ว แต่เขามองว่า ยังคงมีความเป็นไปได้ที่เฟดจะปรับขึ้นอัตราดอกเบี้ยในปีนี้
ถ้อยแถลงดังกล่าวมีขึ้นในระหว่างการสัมนาร่วมกันระหว่างเฟดสาขานิวยอร์กและธนาคารกลางอินโดนีเซียซึ่งจัดขึ้นที่เกาะบาหลี ประเทศอินโดนีเซีย
โดยเมื่อไม่นานมานี้ เฟดสามารถใช้ความอดทนในการปรับขึ้นอัตราดอกเบี้ย เนื่องจากอัตราเงินเฟ้อยังคงอยู่ในระดับต่ำ และมีความไม่แน่นอนเกี่ยวกับแนวโน้มเศรษฐกิจสหรัฐ ซึ่งรวมถึงการที่อังกฤษลงประชามติออกจากสหภาพยุโรป (Brexit)